Δ211 Δήλωση εγγραφής/έναρξης, μεταβολής, διακοπής επιχείρησης
Το φυσικό πρόσωπο επιτηδευματίας ή ο νόμιμος εκπρόσωπος νομικού προσώπου ή ο λογιστής/λογιστικό γραφείο, συνδέεται με τους κωδικούς πρόσβασης στην ψηφιακή πύλη myAADE / Μητρώο & Επικοινωνία / Αλλαγή Στοιχείων Μητρώου και μπορεί να δηλώσει μεταβολές που αφορούν: • στην ταχυδρομική διεύθυνση της έδρας της άσκησης της δραστηριότητας της επιχείρησης • στις δραστηριότητες • στο καθεστώς ΦΠΑ, στις ενδοκοινοτικές συναλλαγές και στον ειδικό φόρο κατανάλωσης • στην κατηγορία των τηρουμένων βιβλίων σύμφωνα με τα ΕΛΠ • στην εγγραφή στο Επιμελητήριο • στις εγκαταστάσεις εσωτερικού και εξωτερικού • στην επιλογή φορολόγησης των Ενδοκοινοτικών εξ αποστάσεως Πωλήσεων Αγαθών και Παροχών Τηλεπικοινωνιακών, Ραδιοτηλεοπτικών και Ηλεκτρονικών Υπηρεσιών προς άλλα κράτη μέλη, στο κράτος μέλος προορισμού. Μεταβολές με διαφορετική ημερομηνία πραγματοποίησης θα δηλώνονται με ξεχωριστή δήλωση, αλλά ειδικά για τις μεταβολές ΚΑΔ και ΦΠΑ, μπορεί να υποβληθεί και εκπρόθεσμη δήλωση Στοιχείων Επιχείρησης ή Εγκατάστασης Εσωτερικού. Για οποιαδήποτε άλλη μεταβολή υποβάλει αίτημα επισυνάπτοντας τα απαραίτητα δικαιολογητικά και τη δήλωση Δ211 μέσω της Εφαρμογής Ψηφιακής Υποδοχής και Διαχείρισης Αιτημάτων της ψηφιακής πύλης myΑΑΔΕ, επιλέγοντας στη θεματική ενότητα «Μητρώο» τη διαδικασία :Μεταβολή εργασιών ημεδαπών/αλλοδαπών ΝΠ/ΝΟ που δεν δύναται να ολοκληρωθεί μέσω της Ψηφιακής Πύλης myAADE ή τη διαδικασία: Μεταβολή εργασιών ΦΠ που δεν δύναται να ολοκληρωθεί μέσω της Ψηφιακής Πύλης myAADE
Τα φυσικά και τα νομικά πρόσωπα και οι νομικές οντότητες, για τις μεταβολές που δεν υποστηρίζονται μέσω της ψηφιακής πύλης myAADE/Μητρώο και Επικοινωνία/Αλλαγή Στοιχείων Μητρώου, υποβάλλουν το έντυπο Δ211 «Δήλωση έναρξης, μεταβολής, διακοπής εργασιών επιχείρησης» μέσω της εφαρμογής "Τα Αιτήματά μου" συμπληρώνοντας την ένδειξη «Μεταβολή» και συνυποβάλλοντας υποχρεωτικά, όπου απαιτείται, τα δικαιολογητικά του άρθρου 10 της Α. 1181/2025.
Οι χρήστες της ψηφιακής εφαρμογής προκειμένου να εισέλθουν σε αυτή και να αυθεντικοποιηθούν, θα πρέπει να διαθέτουν προσωπικούς κωδικούς διαπιστευτηρίων TaxisNet, που εκδίδονται από τη Γενική Γραμματεία Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης.
Για τις μεταβολές που αφορούν στην επωνυμία, τον διακριτικό τίτλο, τη διεύθυνση των επαγγελματικών εγκαταστάσεων, την έδρα ή το αντικείμενο της δραστηριότητάς τους, καθώς και τις λοιπές πληροφορίες που παρασχέθηκαν κατά τον χρόνο υποβολής της δήλωσης έναρξης επιχειρηματικής δραστηριότητας, η δήλωση γίνεται εντός τριάντα (30) ημερών, από τον χρόνο που έγιναν οι μεταβολές ή από τον χρόνο έκδοσης της ανακοίνωσης του Γ.Ε.ΜΗ., όπου απαιτείται.
Η διαδικασία αφορά στην υποχρεωτική ενημέρωση της Φορολογικής Διοίκησης από φυσικά πρόσωπα-επιτηδευματίες, νομικά πρόσωπα και νομικές οντότητες κάθε μεταβολής στα στοιχεία εγγραφής ή έναρξής τους.
Στοιχείο προσδιορισμού της έδρας και των λοιπών εγκαταστάσεων της επιχείρησης.
Βεβαίωση ελέγχου από την υπηρεσία του Γενικού Εμπορικού Μητρώου (Γ.Ε.ΜΗ.) του διακριτικού τίτλου, εφόσον χρησιμοποιείται, από επιχείρηση φυσικού προσώπου.
Προέγκριση ίδρυσης ή αντίγραφο βεβαίωσης κατάθεσης υποβολής αιτήματος και υπεύθυνη δήλωση
Άδεια διαμονής ή το στοιχείο που αποδεικνύει ότι έχουν εισέλθει και διαμένουν νόμιμα στη χώρα, σύμφωνα με την ισχύουσα κάθε φορά νομοθεσία.
Τα κατά περίπτωση δικαιολογητικά έγγραφα που αποδεικνύουν τη δηλωθείσα μεταβολή
Στοιχείο προσδιορισμού της έδρας και των λοιπών εγκαταστάσεων της επιχείρησης, ενδεικτικά τίτλος ιδιοκτησίας, αποδεικτικό δικαιώματος χρήσης του χώρου ή αποδεικτικό ηλεκτρονικής υποβολής δήλωσης πληροφοριακών στοιχείων δωρεάν παραχώρησης του χώρου ή μίσθωσης. Για τις εγκαταστάσεις εξωτερικού, απαιτείται η υποβολή του δικαιολογητικού προσδιορισμού της έδρας, όπως προβλέπεται στη χώρα εγκατάστασης (Τα αλλοδαπά δημόσια έγγραφα υποβάλλονται θεωρημένα κατά τα διεθνή νόμιμα και μεταφρασμένα από τους αρμόδιους φορείς όπου απαιτείται).
Στην περίπτωση που προστίθεται δραστηριότητα η οποία εμπίπτει στους ΚΑΔ των ΠΟΛ. 1104/2017 και Ε.2133/2019.
Στην περίπτωση αλλοδαπών φυσικών προσώπων, υπηκόων τρίτων χωρών, που κατοικούν στο εσωτερικό της χώρας κατά την υποβολή των δηλώσεων. Ειδικότερα κατά την υποβολή των δηλώσεων μεταβολής εργασιών η άδεια διαμονής πρέπει να παρέχει το δικαίωμα άσκησης οικονομικής δραστηριότητας, όπως αυτό προβλέπεται από το νομοθετικό πλαίσιο του Υπουργείου Μετανάστευσης και Ασύλου.
Τα αλλοδαπά δημόσια έγγραφα υποβάλλονται θεωρημένα κατά τα διεθνή νόμιμα και μεταφρασμένα από τους αρμόδιους φορείς, όπου απαιτείται.
Τα φυσικά πρόσωπα - επιτηδευματίες και τα νομικά πρόσωπα και οι νομικές οντότητες, υποχρεούνται, να ενημερώνουν τη Φορολογική Διοίκηση, για τις μεταβολές που αφορούν • στην ταχυδρομική διεύθυνση της έδρας της άσκησης της δραστηριότητας της επιχείρησης • στις δραστηριότητες • στο καθεστώς ΦΠΑ, στις ενδοκοινοτικές συναλλαγές και στον ειδικό φόρο κατανάλωσης • στην κατηγορία των τηρουμένων βιβλίων σύμφωνα με τα ΕΛΠ • στην εγγραφή στο Επιμελητήριο • στις εγκαταστάσεις εσωτερικού και εξωτερικού • στην επιλογή φορολόγησης των Ενδοκοινοτικών εξ αποστάσεως Πωλήσεων Αγαθών και Παροχών Τηλεπικοινωνιακών, Ραδιοτηλεοπτικών και Ηλεκτρονικών Υπηρεσιών προς άλλα κράτη μέλη, στο κράτος μέλος προορισμού καθώς και τις λοιπές πληροφορίες που παρασχέθηκαν κατά τον χρόνο υποβολής της δήλωσης έναρξης επιχειρηματικής δραστηριότητας, εντός τριάντα (30) ημερών, από τον χρόνο που έγιναν οι μεταβολές ή από τον χρόνο δημοσίευσης της ανακοίνωσης του Γ.Ε.ΜΗ., ή από το χρόνο δημοσίευσης της ανακοίνωσης στο οικείο Μητρώο ή Βιβλίο όπου απαιτείται, εφόσον για τις μεταβολές των στοιχείων τους δεν ενημερώνεται, οίκοθεν το φορολογικό μητρώο.
Κώδικας Φορολογικής Διαδικασίας και άλλες διατάξεις.
Διαδικασία και δικαιολογητικά Απόδοσης Αριθμού Φορολογικού Μητρώου (Α.Φ.Μ.)/Μεταβολής Στοιχείων και Έναρξης/Μεταβολής και Διακοπής Επιχειρηματικής Δραστηριότητας.
Τροποποίηση της υπό στοιχεία Α.1151/2023 απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ) «Αυτόματη ενημέρωση του Φορολογικού Μητρώου της Ανεξάρτητης Αρχής Δημοσίων Εσόδων με τις μεταβολές των στοιχείων των ανωνύμων εταιρειών,που καταχωρίζονται στο Γενικό Εμπορικό Μητρώο, μέσω διαλειτουργικότητας των πληροφοριακών συστημάτων αυτών» (Β΄5913)
Μεταβολή στοιχείων επιχείρησης φυσικών προσώπων, νομικών προσώπων και νομικών οντοτήτων μέσω της ψηφιακής πύλης myAADE
Δήλωση καταχώρισης/μεταβολής/διακοπής Κωδικού Αριθμού Δραστηριότητας (Κ.Α.Δ.) και καθεστώτος Φ.Π.Α. φυσικών προσώπων, νομικών προσώπων και νομικών οντοτήτων μέσω ειδικής εφαρμογής στην ψηφιακή πύλη myAADE
Καθορισμός νέας Εθνικής Ονοματολογίας Οικονομικών Δραστηριοτήτων (ΚΑΔ 2025)
Καθορισμός της διαδικασίας αντιστοίχισης των υφιστάμενων Κωδικών Αριθμών Δραστηριότητας (ΚΑΔ 2008) με τους νέους Κωδικούς Αριθμούς Δραστηριότητας 2025 (ΚΑΔ 2025)
Τροποποίηση της υπό στοιχεία Α.1004/12.01.2026 απόφασης του Διοικητή της ΑΑΔΕ «Καθορισμός της διαδικασίας αντιστοίχισης των υφιστάμενων Κωδικών Αριθμών Δραστηριότητας (ΚΑΔ 2008) με τους νέους Κωδικούς Αριθμούς Δραστηριότητας 2025 (ΚΑΔ 2025)» (Β’ 235)
Τροποποίηση της υπό στοιχεία Α.1181/2025 απόφασης του Διοικητή της ΑΑΔΕ «Καθορισμός της διαδικασίας και των δικαιολογητικών Απόδοσης Αριθμού Φορολογικού Μητρώου, Μεταβολής στοιχείων, Εγγραφής/Έναρξης και Μεταβολής επιχειρηματικής δραστηριότητας, Απενεργοποίησης και Αδρανοποίησης του Αριθμού Φορολογικού Μητρώου και Εκκαθάρισης του μητρώου καθώς και καθορισμός του αρμοδίου οργάνου για την οίκοθεν απόδοση Αριθμού Φορολογικού Μητρώου»
Η είσοδος στην ψηφιακή πύλη myAADE, διενεργείται αποκλειστικά με τη χρήση των κωδικών διαπιστευτηρίων TaxisNet (όνομα χρήστη και κωδικός πρόσβασης) που οφείλουν να έχουν τα πρόσωπα για την πρόσβασή τους στις ψηφιακές υπηρεσίες της ΑΑΔΕ.
Διαδρομή: www.aade.gr > myAADE > Μητρώο & Επικοινωνία > είσοδος με κωδικούς TAXISnet > Αλλαγή Στοιχείων Μητρώου >Στοιχεία Επιχείρησης ή Στοιχεία Εγκατάστασης Εσωτερικού> Υποβολή Δήλωσης (για νέα αίτηση/δήλωση) ή Υποβληθείσες Δηλώσεις (για την παρακολούθηση εξέλιξης μιας προηγούμενης αίτησης/δήλωσης).
Με την εισαγωγή των ορθών κωδικών διαπιστευτηρίων TaxisNet, ο χρήστης αυθεντικοποιείται και εισέρχεται στην εφαρμογή.
Συστημική υποβολή αιτήματος από τον ενδιαφερόμενο. Το φυσικό πρόσωπο επιτηδευματίας ή ο νόμιμος εκπρόσωπος νομικού προσώπου ή ο λογιστής/λογιστικό γραφείο, συνδέεται με τους κωδικούς πρόσβασης στην ψηφιακή πύλη myAADE / Μητρώο & Επικοινωνία / Αλλαγή Στοιχείων Μητρώου και δηλώνει τις κάτωθι μεταβολές: καθεστώς ΦΠΑ, μεταβολή δραστηριοτήτων οι οποίες υπό προϋποθέσεις δύναται να ολοκληρωθούν αυτόματα.
Το φυσικό πρόσωπο επιτηδευματίας ή ο νόμιμος εκπρόσωπος νομικού προσώπου ή ο λογιστής/λογιστικό γραφείο, συνδέεται με τους κωδικούς πρόσβασης στην ψηφιακή πύλη myAADE / Μητρώο & Επικοινωνία / Αλλαγή Στοιχείων Μητρώου και δηλώνει τις κάτωθι εμπρόθεσμες μεταβολές: μεταβολή στοιχείων έδρας ή εγκαταστάσεων εσωτερικού, μεταβολές των τηρούμενων βιβλίων, μεταβολή εγκαταστάσεων εξωτερικού, ενδοκοινοτικών συναλλαγών, ΕΦΚ, μεταβολή στον τίτλο επιχείρησης και στην έγγραφη στο Επιμελητήριο καθώς και κατά περίπτωση εμπρόθεσμες και εκπρόθεσμες δηλώσεις ΚΑΔ/ΦΠΑ
Παραλαβή , επεξεργασία αιτήματος και έλεγχος επισυναπτόμενων δικαιολογητικών από τον αρμόδιο υπάλληλο στις περιπτώσεις που αυτά απαιτούνται
Αποστέλλεται ενημέρωση περί μη επιτυχούς ολοκλήρωσης του αιτήματος, στην οποία συμπεριλαμβάνεται η αιτία και η οποία συνιστά λόγο επανυποβολής νέου αιτήματος.
Μετά τη λήψη του αιτήματος και την επεξεργασία της αίτησης, εγκρίνεται η ψηφιακά υποβληθείσα αίτηση και ενημερώνεται αυτόματα το φορολογικό μητρώο με την μεταβολή.
Το φυσικό πρόσωπο επιτηδευματίας ή ο νόμιμος εκπρόσωπος της εταιρείας ή ο λογιστής/λογιστικό γραφείο, συνδέεται με τους προσωπικούς κωδικούς TaxisNet στην εφαρμογή Ψηφιακής Υποδοχής και Διαχείρισης Αιτημάτων της ΑΑΔΕ και επιλέγοντας τη θεματική ομάδα "Μητρώο" δηλώνει τις μεταβολές που δεν δύναται να υποβληθούν μέσω της ψηφιακής πύλης myAADE>Μητρώο και Επικοινωνία.
Το φυσικό πρόσωπο επιτηδευματίας ή ο νόμιμος εκπρόσωπος νομικού προσώπου ή ο λογιστής/λογιστικό γραφείο, συνδέεται με τους κωδικούς πρόσβασης στην ψηφιακή πύλη myAADE / Ψηφιακής Υποδοχής και Διαχείρισης Αιτημάτων της ΑΑΔΕ/Θεματική Ενότητα Μητρώου και δηλώνει επισυνάπτοντας τη δήλωση Δ211 τις μεταβολές που δεν υποστηρίζονται από την εφαρμογή "Μητρώο και Επικοινωνία"
Το αίτημα και τα απαραίτητα δικαιολογητικά παραλαμβάνονται από την αρμόδια υπηρεσία και ανατίθεται σε υπάλληλο ο έλεγχός τους.
Αποστέλλεται ενημέρωση περί μη επιτυχούς ολοκλήρωσης του αιτήματος, στην οποία συμπεριλαμβάνεται η αιτία και η οποία αποτελεί λόγο επανυποβολής νέου αιτήματος.
Μετά την επεξεργασία της αίτησης και του ελέγχου των δικαιολογητικών, ο υπάλληλος καταχωρεί τις μεταβολές και ενημερώνει το Φορολογικό Μητρώο.
Μετά την ενημέρωση του φορολογικού Μητρώου παράγεται βεβαίωση μεταβολής εργασιών στην οποία αναγράφονται τα στοιχεία που μεταβλήθηκαν, σύμφωνα με τα υποβαλλόμενα έντυπα, όπως αυτά καταχωρήθηκαν στο φορολογικό μητρώο. Στο έγγραφο τίθεται ψηφιακή υπογραφή.
Σε περίπτωση λανθασμένης καταχώρησης του ζεύγους των κωδικών ο χρήστης δεν μπορεί να εισέλθει στην εφαρμογή. Η αποτυχία εισόδου, λόγω μη αυθεντικοποίησης, συνιστά έξοδο από την υπηρεσία.
Αποστέλλεται ενημερωτικό μήνυμα στην ψηφιακή θυρίδα του φορολογούμενου («Τα Μηνύματά μου»), καθώς και σχετικό e-mail, με το οποίο ο φορολογούμενος ενημερώνεται είτε για την αυτόματη ολοκλήρωση και τη δυνατότητα εκτύπωσης της ενημερωμένης εικόνας από την ενότητα «Βεβαιώσεις Μητρώου» Σε περίπτωση που η δήλωση έχει δρομολογηθεί προς έλεγχο, θα λάβει και δεύτερο ενημερωτικό μήνυμα μετά από τη σχετική έγκριση/απόρριψη
Επισυνάπτονται τυχόν απαιτούμενα δικαιολογητικά
Λόγος αποτυχίας της ενημέρωσης του Φορολογικού Μητρώου, κατά τον έλεγχο, συνιστούν (ενδεικτικά) τα ελλιπή - λανθασμένα δικαιολογητικά.
Αποστέλλεται ενημερωτικό μήνυμα στην ψηφιακή θυρίδα του φορολογούμενου («Τα Μηνύματά μου»), καθώς και σχετικό e-mail, με το οποίο ο φορολογούμενος ενημερώνεται για την έγκριση της αίτησής του ολοκλήρωση και τη δυνατότητα εκτύπωσης της ενημερωμένης εικόνας από την ενότητα «Βεβαιώσεις Μητρώου»
Διαδρομή: www.aade.gr > myAADE > Τα αιτήματά μου> είσοδος με κωδικούς TAXISnet > Νέο Αίτημα >Φορολογία>Θεματική Ομάδα "Μητρώο"
Λόγος αποτυχίας κατά τον έλεγχο συνιστούν (ενδεικτικά) τα ελλιπή - λανθασμένα δικαιολογητικά.
Η βεβαίωση αποστέλλεται στη θυρίδα του φορολογουμένου στο myAADE και η ανάκτηση της γίνεται από τον ιστότοπο της ΑΑΔΕ (www.aade.gr), μέσω της επιλογής myAADE / Μητρώο & Επικοινωνία / Τα Μηνύματά μου, με τη χρήση κωδικών TAXISnet.
Είσοδος στην εφαρμογή "Μητρώο & Επικοινωνία"
Αυθεντικοποίηση χρήστη και επιτυχής σύνδεση
Υποβολή αιτήματος, αυτόματη επεξεργασία και ολοκλήρωση αυτού
Υποβολή Αίτησης/Δήλωσης χωρίς αυτόματη ολοκλήρωση
Σύνδεση στην ψηφιακή εφαρμογή Ψηφιακής Υποδοχής και Διαχείρισης Αιτημάτων της ΑΑΔΕ
Παραλαβή αιτήματος και έλεγχος των απαραίτητων δικαιολογητικών
Καταχώρηση της μεταβολής και ενημέρωση του Φορολογικού Μητρώου